**MODEL DE CONTRACTE DE CESSIÓ D’OBRA PREEXISTENT PER A LA SEVA COMUNICACIÓ PÚBLICA1**

A ......................... *(lloc i data de la subscripció del contracte)*, a ................. de ................. de ...................

## **REUNITS:**

**D’una part,**

En/Na (*dades personals de l’autor*), major d’edat, amb domicili a ..............., i proveït del N.I.F. ...............

**I de l’altra part,**

En/Na .................... (*dades personals de qui firmi, bé en nom propi, bé en nom de l’entitat que s’ha interessat per la cessió de l’obra*), major d’edat, amb domicili a ................ titular del N.I.F. ...................

# INTERVENEN:

En/Na. ................... (*nom de l’autor/a*) en nom propi i representació i En/Na ................. (*nom del representant de la persona jurídica*) en qualitat de .................... *(càrrec o facultat amb la que actua el representant, per exemple: director-gerent d’un museu...*) de l’entitat .............................. (*dades de l’entitat o persona representada que és qui, efectivament, s’obliga enfront de l’autor/a*), amb C.I.F ..................... i domicili .................. , inscrita al Registre Mercantil de ............................ (*dades de registre de l’entitat representada*).

Ambdues parts es reconeixen mútuament la capacitat legal i legitimitat necessàries per obligar-se en aquest contracte i

**MANIFESTEN:**

**I.** Que En/Na .................. (*nom de l’autor/a*) (d’ara endavant **AUTOR/A**) crea i realitza obres d’art consistents en ............... (*descripció del tipus d’obres realitzades per l’autor*) essent creador de l’obra titulada (*descriure l’obra objecte de lloguer o cessió*).

**II**. Que el ................... (*nom de la persona física o jurídica que exposarà l’obra)*(d’ara endavant **ESPAI D’ART**) és una entitat (*o persona física, institució...*) l’activitat de la qual és la difusió, exhibició o promoció d’obres d’art utilitzant a tal efecte un espai obert al públic amb les corresponents autoritzacions administratives.

**III**. Que l’**ESPAI D’ART** està interessat en mostrar l’obra de l’**AUTOR/A** descrita anteriorment.

**IV**. Que interessant a ambdues parts arribar a un acord, subscriuen el present **CONTRACTE DE CESSIÓ D’OBRA PREEXISTENT PER A LA SEVA COMUNICACIÓ PÚBLICA** a tenor dels següents

## **PACTES:**

### PRIMER. OBJECTE DEL CONTRACTE

És l’objecte del present contracte la cessió de l’obra propietat de l’**AUTOR/A** titulada ............. (*descripció de l’obra amb les seves dimensions, tècnica i suport o material utilitzat...*) que cedeix en aquest mateix acte a l’**ESPAI D’ART**, el qual la rep en perfecte estat, a fi de procedir a la seva comunicació pública a .................. (*designar el lloc on serà comunicada públicament l’obra*).

### SEGON. DURADA DEL CONTRACTE

Les parts convenen que el termini de la cessió de l’obra per a la seva exhibició serà ........... (*establir els dies/mesos que durarà la cessió de l’obra*), a comptar des del dia de la signatura del present contracte.

Arribada la data de venciment del present contracte, l’**ESPAI D’ART** haurà de retornar l’obra a l’**AUTOR/A** al lloc que aquest indiqui.

L’**ESPAI D’ART** es compromet a tenir cura de l’obra i conservar-la en perfecte estat de conservació, fent-se expressament responsable de qualsevol desperfecte o deteriorament que pugui patir l’obra durant la vigència del present contracte, reservant-se l’**AUTOR/A** les accions a què tingués dret per tal de reivindicar, en cas de deteriorament o destrucció de l’obra, la indemnització corresponent.

### TERCER. MODE D’EXHIBICIÓ DE L’OBRA

La forma i l’espai en què s’exhibeixi l’obra seran escollits per ambdues parts de mutu acord, havent-se de seguir en tot moment les instruccions de l’**AUTOR/A** per a la seva correcta exhibició.

L’obra serà exhibida en el següent horari .............. (*també es poden establir tant el període com l’horari de l’exposició*).

L’**AUTOR/A** podrà realitzar, en qualsevol moment, les inspeccions i comprovacions que consideri necessàries respecte al lloc i mode d’exhibició de l’obra, comprometent-se l’**ESPAI D’ART** a facilitar l’accés a la mateixa a l’**AUTOR/A**.

### QUART. CONTRAPRESTACIONS ECONÒMIQUES

El preu per la cessió de l’obra per a la seva exhibició queda fixat en la suma de .......... euros més l’IVA corresponent, que és pagarà deu (10) dies abans d’iniciar l’exposició.

Igualment, correran a càrrec de l’**ESPAI D’ART** totes les despeses que es produeixin per a l’exhibició de l’obra i a què es fan referència al Pacte Cinquè.

Totes les quantitats seran abonades per mitjà de transferència o ingrés bancari en el compte corrent titularitat de l’**AUTOR/A** de la qual aquest és titular, a l’entitat financera .............. (*nom de l’entitat financera i la seva oficina*) amb el número .............. (*número del compte corrent*).

### CINQUÈ. OBLIGACIONS DE L’ESPAI D’ART

L’**ESPAI D’ART** es compromet i obliga a:

a) Tenir cura de l’obra amb la deguda diligència, mantenint-la en perfecte estat de conservació i en el lloc adequat per a la seva exhibició.

b) Abonar les contraprestacions econòmiques acordades en aquest contracte.

c) Respectar els criteris de l’**AUTOR/A** en el moment de preparar i realitzar l’exhibició de l’obra.

d) Subscriure la pòlissa d’assegurança corresponent per tal de cobrir el sinistres que es pugin produir durant el transcurs de l’exhibició de l’obra, així com pel transport de la mateixa des del taller de l’**AUTOR/A** fins al lloc d’exposició i per la seva posterior devolució.

L’import pel qual s’ha d’assegurar l’obra serà de ............. euros, havent de designar a l’**AUTOR/A** com a beneficiari.

e) Respectar els drets d’autor de l’**AUTOR/A.**

f) Pagar totes les despeses ordinàries i extraordinàries, que es produeixin per raó de l’exposició que a títol enunciatiu i no limitatiu i que són les següents:

f.1. Les despeses que es generin per l’adequació de l’obra a les condicions espaials o físiques on ha de ser exposada.

f.2. Les despeses dels dispositius i muntatge necessaris per tal de realitzar una correcta exhibició de l’obra, així com el posterior desmuntatge.

f.3. Les despeses d’allotjament, viatges, desplaçament i dietes de l’artista, sempre que es produeixin per motiu d’aquest contracte. En cas que no es puguin acreditar documentalment l’import de les despeses, però sí la seva realització, s’estableixen els següents mòduls:

........ euros/km.

........ euros/per manutenció.

........ euros/per estada.

f.4. Les invitacions de l’exposició, pactant les parts el disseny i contingut, tot respectant l’**AUTOR/A** que l’**ESPAI D’ART** mantingui un disseny o línia de comunicació determinat.

f.5. Les fotografies de l’exposició, tenint l’**AUTOR/A** el dret a obtenir-ne còpies i duplicats.

f.6. Les despeses de la tramesa postal. Per realitzar la tramesa postal l’artista facilitarà a l’**ESPAI D’ART** un llistat de les persones que desitja convidar, indicant quines direccions que aporta poden passar a la base de dades de l’**ESPAI D’ART**. Les despeses d’ampliació i manteniment de la base de dades i trameses de cartes i/o invitacions aniran a càrrec de l’**ESPAI D’ART**. En tot cas l’**AUTOR/A** s’obliga a complir amb la normativa vigent en cada moment de la Llei de Protecció de dades personals.

f.7. Les despeses de disseny, maquetació, fotocomposició i impressió en qualsevol tipus de suport (paper, CD, DVD) que es facin amb motiu de l’exhibició de l’obra..

L’**AUTOR/A** i l’**ESPAI D’ART** acordaran el seu contingut. Si l’**ESPAI D’ART** manté un disseny o línia editorial, l’artista l’haurà de respectar.

L’artista tindrà el dret a quedar-se gratuïtament un número no inferior al 10% dels catàlegs publicats per motiu de l’exposició en cas que sigui una exposició individual i un mínim de 10 exemplars, si es tracta d’una exposició o esdeveniment col·lectiu. L’**ESPAI D’ART** està obligat a fer la difusió i distribució adequada dels catàlegs de l’exposició.

f.8. Les despeses de promoció i/o publicitat de l’exposició, com ara la inserció d’anuncis als mitjans de comunicació, mitjans especialitzats, notes i comunicats de premsa i la convocatòria als periodistes.

f.9. Totes les despeses d’embalatge i desembalatge de les obres per al seu transport.

f.10.Totes les despeses de transport de l’obra.

g) Informar a l’**AUTOR/A** de qualsevol eventualitat que es produeixi a l’exposició i molt concretament de:

g.1. El pressupost global i detallat de l’exposició.

g.2. Els aspectes relacionats amb el muntatge, exhibició i desmuntatge de l’obra.

h) Cal tenir els mitjans i la infraestructura suficient que li permeti dur a terme satisfactòriament, seguint les instruccions de l’artista, la realització de l’exhibició i difusió de l’obra, així com les funcions de custòdia de la mateixa.

**SISÈ. CAUSES D’INCOMPLIMENT DEL CONTRACTE**

**6.1. Incompliment de l’AUTOR/A**

Si l’**AUTOR/A** no compleix amb el lliurament de l’obra, l’**ESPAI D’ART** podrà exigir el compliment del contracte o resoldre el contracte quedant alliberat de qualsevol tipus de pagament per les contraprestacions econòmiques pactades en aquest document.

**6.2. Incompliment de l’ESPAI D’ART**

Si l’**ESPAI D’ART** incompleix els acords i anul·la una exposició ja pactada amb l’artista, aquest tindrà dret a rebre una remuneració econòmica que es calcularà segons els següents paràmetres:

a) Si l’anul·lació s’ha fet amb un preavís de menys de 30 dies, l’artista tindrà dret a rebre el 100% dels honoraris acordats al Pacte Quart d’aquest contracte.

b) Si l’anul·lació s’ha fet amb un preavís d’entre 30 i 90 dies, l’artista tindrà dret a rebre el 50% dels honoraris.

c) Si l’anul·lació s’ha fet amb un preavís de més de 90 dies, l’artista no rebrà cap mena de remuneració.

En tot cas, l’**ESPAI D’ART** haurà de pagar a l’artista, a banda de les esmentades quantitats, les despeses d’adequació de l’obra que s’hagin hagut de realitzar per adaptar l’obra a les condicions espacials o físiques on haurà de ser exposada.

**SETÈ. DRETS D’AUTOR**

Amb la signatura d’aquest document queden cedits els drets de comunicació pública de l’obra mitjançant la seva exhibició en el local que té l’**ESPAI D’ART** i en la forma pactada en aquest contracte.

Per qualsevol altre tipus d’exhibició, reproducció, comunicació pública o cessió de l’obra, així com per realitzar-ne qualsevol altra modalitat d’explotació, l’**ESPAI D’ART** haurà de recaptar l’autorització expressa i per escrit de l’**AUTOR/A** o dels seus representants.

L’**ESPAI D’ART** es compromet a respectar, escrupolosament, els drets de l’autor sobre la seva obra, reconeixent en tot moment la seva autoria i es compromet també a informar, quan així ho requereixi l’**AUTOR/A**, sobre la situació en què es troba l’obra i la seva localització.

**VUITÈ. OPCIÓ DE COMPRADOR**

(*aquest pacte es pot introduir en el cas que l’***ESPAI D’ART** *vulgui tenir un dret d’adquisició preferent sobre l’obra objecte de contracte*)

L’**AUTOR/A** reconeix a l’**ESPAI D’ART**, per termini de sis mesos a comptar des de la firma del present contracte, el dret d’opció de compra de l’obra objecte de cessió, fixant el preu de la mateixa en l’import de ............. euros, més els impostos corresponents.

Per procedir a l’exercici de tal opció, l’**ESPAI D’ART** haurà de comunicar expressament i per escrit a l’**AUTOR/A** la seva voluntat d’adquirir l’obra objecte d’aquest contracte, procedint a lliurar a l’**AUTOR/A** l’import fixat al paràgraf anterior.

Transcorregut el termini fixat sense haver-se exercitat el dret d’opció de compra de l’obra, aquest quedarà extingit.

**NOVÈ. SUBMISSIÓ EXPRESSA**

Ambdues parts, amb renúncia del seu fur propi si el tinguessin, es sotmeten expressament als jutjats i tribunals de ................ (*ciutat on resideix* ***l’AUTOR/A***) per a la discussió litigiosa de qualsevol qüestió, demanant del present contracte.

I perquè així consti firmen el present contracte per duplicat exemplar en la data i lloc indicats més amunt.

L’**AUTOR/A** L’**ESPAI D’ART**

1. Veure l'introducció i els comentaris a aquest **“Model de contracte de cessió d’obra preexistent per a la seva comunicació pública”** a la pàgina **101** i **111**, respectivament, del Manual de Bones Pràctiques Professionals que tens a l'apartat documents d'aquesta secció.